open-index/open-wikipedia-markdown huggingface dataset:
Soiuz 14

**Soiuz 14** foi unha misión espacial tripulada soviética lanzada o 3 de xullo de 1974 mediante un foguete Soiuz 11A511 desde o cosmódromo de Baikonur.

## Características 
A misión da Soiuz 14, cos cosmonautas Pavel Popovich e Iuri Artiukhin a bordo, foi acoplarse coa estación militar Saliut 3 e facer diversas probas nela. A tripulación, unha vez na estación, adicouse a facer observacións da Terra e avaliar a súa utilidade militar e a facer experimentos biolóxicos e médicos.

Tras case 16 días en órbita, tendo cumpridos os seus obxectivos, a cápsula tripulada reentrou na atmosfera terrestre e aterrou a uns 140&nbsp;km ao sueste de Dzhezkazgan o 19 de xullo de 1974.

## Véxase tamén 
### Outros artigos 
*Soiuz 11A511
*Saliut 3
*Soiuz 10
*Soiuz 11
*Soiuz 12
*Soiuz 13

## Notas
Aeroporto de Norrköping

O **aeroporto de Norrköping** (IATA: **NRK**, ICAO: **ESSP**) é un aeroporto sueco situado a uns 3&nbsp;km do centro da cidade de Norrköping. No ano 2016 pasaron polas súas instalacións un total de 99 609 pasaxeiros.

## Aeroliñas e destinos 
En abril de 2016 BMI Regional era a única aeroliña que realizaba voos regulares no aeroporto. Hai ademais varios servizos chárter e algúns voos de carga.

## Notas
Illa Nottingham

A **illa Nottingham** é unha illa deshabitada na rexión de Qikiqtaaluk en Nunavut, Canadá. Atópase no estreito de Hudson, xusto ao norte da entrada na Baía de Hudson.

## Historia 
A illa Nottingham foi nomeada polo explorador inglés Henry Hudson en 1610. Construíuse unha estación meteorolóxica na illa en 1884. En 1927, construíuse un aeródromo como parte dun programa para supervisar o xeo na baía de Hudson. A illa converteuse en deshabitad en outubro de 1970 cado os residentes Inuit migraron a cidades máis grandes, principalmente Cabo Dorset.

## Fauna 
A illa é coñecida pola súa gran poboación de morsas.

## Notas
## Véxase tamén
### Outros artigos
* Nunavut

### Ligazóns externas
* Other Arctic islands, The Atlas of Canada
Xermán Alonso Hortas

**Xermán Alonso Hortas**, nado en Lugo o 18 de xuño de 1881 e finado na mesma cidade o 7 de xullo de 1937, foi un médico e escritor galego.

## Traxectoria 
Fixo a carreira de medicina na Universidade de Santiago de Compostela e estudou en Madrid e París.

Foi un dos primeiros médicos en empregar os raios X en Lugo. Dos fillastros, os tres varóns saíron médicos e acabaron traballando co padrasto, no sanatorio Alonso-Pimentel da rúa Aguirre.
## Vida persoal
En 1910 casou coa viúva Consuelo Fernández-Pimentel e foi padrasto dos irmáns Vázquez Fernández-Pimentel: Luís, Carlos, Xosé e Mercedes.

## Publicacións 
miniatura|*Catálogo de las obras existentes en la Biblioteca Pública Provincial de Lugo*.
* *Ensayo sobre los jardines de la infancia: esquema tipológico, fisiológico y psíquico del párvulo*
* *La tuberculosis en la escuela*
* *Problemas sanitarios que plantea la emigración e inmigración en Galicia (1933)*
* *Gómez Pereira, médico de cámara de Felipe II*
* Introdución ó *Catálogo de las obras existentes en la Biblioteca Pública Provincial de Lugo*, 1935.

Colaborou con poemas galegos na prensa da súa localidade. Nos últimos anos traballaba nun estudo sobre Benito Xerónimo Feijoo.

## Recoñecementos 
A cidade de Lugo adicoulle o nome dunha rúa extramuros.

## Notas 
## Véxase tamén 
### Bibliografía 
* 
* 
* 

### Outros artigos 
* Luís Pimentel
### Ligazóns externas 
* Galegos.galiciadigital.com
Sofia Kenin

**Sofia "Sonya" Kenin** , nada en Moscova o 14 de novembro de 1998  é unha tenista estadounidense, clasificada como a xogadora 139 do mundo en agosto de 2017 .
miniatura|Sofía Kenin, 2015
## Carreira deportiva 
### Júnior 
En 2014 gañou a Fed Cup Júnior como membro do equipo dos Estados Unidos e nese ano tamén representou ao seu pais nos Xogos Olímpicos Júnior de Nanjing  En 2015 gañou o Campionato Nacional do USTA feminino e chegou á final do US Open Júnior, clasificándose como a número 2 do ITF júnior.

### Profesional 
En 2016 gañou os seus dous primeiros títulos como profesional da ITF en Wesley Chapel (Florida) e Sacramento (California). No US Open de 2017 superou a primeira rolda por vez primeira, derrotando a Lauren Davis e Sachia Vickery, antes de perder coa campioa de 2006, Maria Sharapova, na terceira rolda.

## Notas
Carmen Porto

**María Carmen Porto Vázquez**, nada en Santiago de Compostela en 1938 e finada o 10 de maio de 2022,  foi unha destacada radióloga galega. En 2011 foi distinguida cunha medalla Castelao pola Xunta de Galicia.

## Traxectoria 
Licenciouse en Medicina pola USC. A súa tese de doutoramento recibiu a máxima nota, un sobresaínte *cum laude*.

No ámbito español, pasou por ser a primeira muller radioterapeuta titulada en exercer o cargo. Por concurso de méritos, ocupou a xefatura de servizo no Centro Hospitalario de Santiago dende 1972 até a súa xubilación. Así mesmo, foi a primeira muller á fronte do SERGAS e a primeira profesora da Facultade de Medicina en formar parte do seu claustro.

En 2007 recibiu a medalla de ouro que outorga anualmente a Sociedade Española de Oncoloxía Radioterápica.

En 2011 foi Medalla Castelao e Medalla de honra da Academia Médico-Cirúrxica de Santiago.

## Notas 
## Véxase tamén 
### Ligazóns externas 
* 
*
Rough Night

***Rough Night*** é un filme norteamericano de 2017, unha comedia negra dirixida por Lucia Aniello con guión da propia Aniello e Paul W. Downs e protagonizada por Scarlett Johansson, Zoë Kravitz, Kate McKinnon, Jillian Bell e Ilana Glazer e cun argumento que sitúa a acción na festa de despedida que sae mal despois da morte dun stripper. Columbia Pictures estreou o filme nos Estados Unidos o 16 de xuño de 2017, recadando 46 millóns de dólares en todo o mundo.

## Argumento 
En 2006 catro rapazas fan amizade durante o seu primeiro ano de facultade, son Jess (Scarlett Johansson) , Alice (Jillian Bell), Frankie (Ilana Glazer) e Blair (Zoë Kravitz). Unha década máis tarde xuntánse para unha despedida de solteira, xa que Jess vai casar co seu prometido, Peter. Alice decide que as catro deben ir de festa a Miami e únese tamén Pippa, amiga australiana de Jess. As amigas celebran a festa nun club e resolven contratar un stripper. Pero ocorre algo inesperado, Alice mata ao stripper de xeito accidental ao bater este coa cabeza no bordo da lareira. Antes de decidir que facer Jess chama a Peter e menciona que as súas amigas contrataron un stripper e que ela está confusa. Peter pensa que a súa noiva o vai deixar e decide ir a Miami para que volva con el. 
miniatura|Zoë Kravitz, unha das protagonistas do filme
## Elenco 
* Scarlett Johansson como Jessica "Jess" Thayer
* Kate McKinnon como Pippa 
* Jillian Bell como Alice
* Ilana Glazer como Frankie
* Zoë Kravitz como Blair
* Paul W. Downs como Peter
* Demi Moore como Lea
* Ty Burrell como Pietro
* Hasan Minhaj como Joe
* Colton Haynes como Real Scotty
* Ryan Cooper como Scotty
* Dean Invernos como o detective Frazier
* Enrique Murciano como o detective Ruiz
* Karan Soni como Raviv
* Bo Burnham como Tobey
* Eric Andre como Jake
* Bob the Drag Queen como el mesmo

## Produción 
Sony Pictures anunciou o 22 de xuño de 2015 que lograra facerse cos dereitos do guión *Move That Body*, presente en The Black List dese ano e escrito por Lucia Aniello e Paul W. Downs. Aniello ía dirixir o filme e Dwons sería un dos protagonistas. Os dous tamén producirían o filme canda Matt Tolmach e Dave Becky.

## Rodaxe 
O filme comezou a rodarse en agosto de 2016 en Saddle Rock (Nova York). Tamén se rodaron algunhas escenas en setembro de 2016 en Mount Vernon (Nova York).

## Recadación 
Ata o 29 de agosto de 2017 o filme recadou 22,1 millóns de dólares nos Estados Unidos e o Canadá mais 24,2 millóns no resto do mundo, o que fai un total de 46.3 millóns, mentres o seu orzamento foi de 20 millóns.

En Norteamérica, a película lanzouse canda *All Eyez on Me* *47 Metres Down* e * Cars 3* en 3162 cines. No seu primeiro día fixo 3,4 millóns e 8 millóns na súa primeira fin de semana, situándose en 7º lugar.

## Críticas 
En Rotten Tomatoes a película logrou unha taxa de aprobación do 45% con base en 134 críticas, cunha clasificación media de 5.3/10. En Metacritic a súa puntuación foi de 51 sobre 100, segundo 39 críticas. e en CinemaScore o público deulle ao filme unha nota media de "C+" nunha escala de A+ a F.

## Notas
Lista de Presidentes do Senado de España

De seguido, amósase a lista de presidentes do Senado de España. O senado correspóndese coa Cámara Alta nos sistemas políticos bicamerais como o español e serve como cámara de representación territorial (*art.69.1* da Constitución). O&nbsp;**Presidente do Senado de España**&nbsp;elíxese na sesión constitutiva do Senado por maioría absoluta entre os seus membros. Segundo a Constitución Española de 1978, é a cuarta autoridade en importancia de España.

## Reinado de Isabel II (1833-1868) 
## Reinado de Amadeu I (1871-1873) 
## Reinado de Afonso XII (1874-1885) 
## Reinado de Afonso XIII (1886-1931) 
## Época democrática-Reinado de Xoán Carlos I (1975-2014) 
## Reinado de Filipe VI (desde 2014) 
## Notas 
## Véxase tamén 
### Outros artigos 
* Lista de presidentes do Congreso dos Deputados de España
Eni de Anglia Oriental

dereita|miniatura|'Eni Tytling', segundo o rexistro do *Textus Roffensis*
**Eni** foi un membro da dinastía Wuffinga que gobernou o reino de Anglia Oriental. Era fillo de Tyttla e irmán de Raedwald, que foron reis de Anglia Oriental.

## Traxectoria 
[esquerda|miniatura|112x112px|Un mapa dos [Anglosaxóns|reinos anglosaxóns]]
Non hai evidencia histórica de que Eni chegase a ser rei de Anglia Oriental. As referencias principais a el proveñen da *Historia Eclesiástica* de Beda e da información contida sobre Anglia Oriental na *Anglian colection.* Esta información non é unha lista de reis, senón unha serie de filiacións xenealóxicas, (por iso non se menciona a Raedwald, que non foi antepasado directo de Eni).

É posíbel, pero non está indicado en ningún lugar, que Raedwald asociase a Eni como rexente ou sub-rei durante o período do seu propio ascenso, 616-624. As fontes que temos indican que Eorpwald, fillo de Raedwald, sucedeu ao seu pai.

Eni é identificado por Beda como pai de tres reis de Anglia Oriental, concretamente Anna (636-654), Aethelhere (654) e Aethelwold (654-664). Na *Anglian colection* é tamén o avó de Ealdwulf (664-713), cuxo pai era Æthelric. Tendo en conta que o poder real volveu a Ealdwulf en 664 despois do goberno dos seus tíos, suponse a miúdo que Æthelric era o irmán máis vello de Anna, Æthelhere e Æthelwold e podería ser Egric de Anglia Oriental, que compartiu trono con Sigeberht (629-634) e morreu con el en 636. Hereswitha, a nai de Ealdwulf, xa abandonara Anglia Oriental pola vida monastica na Galia por 647 (Beda, Historia, iv.23) e probabelmente Æthelric morrese tamén por entón..

Moitos dos descendentes de Eni parecen ser cristiáns e como membro da casa de Raedwald  posibelmente participase dalgunha forma no bautismo de Raedwald, que tivo lugar en Kent baixo o patrocinio de Aethelberht antes de 616, de man dos misioneiros enviados por Gregorio I. O fillo de Eni, Anna, vivía presumibelmente en Exning en 631 cando a filla de Anna Aethelthryth (Santa Audrey) naceu alí. Exning esta preto da Illa de Ely, en *Cratendune*, onde o *Liber Eliensis* afirma que o propio Agostiño de Canterbury (m. 604) estableceu unha igrexa. É posíbel, por tanto, que o cristianismo dos descendentes de Eni teña as súas orixes na propia misión de Agostiño.

## Véxase tamén
### Bibliografía
*B. Colgrave e R.A.B. Mynors (eds). (1969). ''Bede's Ecclesiastical History of the English People''. Oxford.
*D.N. Dumville. (1976). 'The Anglian Collection of Royal Genealogies and Regnal Lists' in *Anglo-Saxon England 5*, 23-50.
*S. Plunkett. (2005). *Suffolk in Anglo-Saxon Times*. Stroud: Tempus Publishing
Gumersindo Montero

**Gumersindo Montero Montero**, nado na Coruña e finado en Sofía,  foi un político galego.

## Traxectoria 
Emigrou a Cuba moi novo, onde foi un dos organizadores do Partido Comunista de Cuba, creado en 1925. Foi expulsado pola ditadura de Gerardo Machado en 1930 e volveu a Galicia. Participou na constitución do raio comunista da Coruña o 9 de xullo de 1931 e foi un dos dirixentes do PCE en Galicia. Presentouse ás eleccións de novembro de 1933 integrado na Candidatura de la Juventud Republicana co seu camarada Manuel Escariz Bugallo. En maio de 1935 foi "acoplado" á secretaría do raio comunista de Vigo. Participou na asemblea do 17 de maio de 1936 na que se organizou o referendo do Estatuto de Autonomía de Galicia e despois na campaña para pedir o SI, onde usou sempre o galego. Colaborou en *Mundo Obrero*.

Co golpe de Estado do 18 de xullo de 1936 agochouse en Meirás con Juan Antonio Suárez Picallo e os sindicalistas Antonio Carballeira Muñiz, Manuel Prego Chas e José Mosquera Rey. Alí permaneceu máis de 20 anos. Despois puido saír de España e marchar a Bulgaria, falecendo en Sofía.
## Notas 
## Véxase tamén 
### Bibliografía 
* 
### Ligazóns externas 
* Ficha no Repertorio biobibliográfico do exilio galego
Illa Graham, Nunavut

A **illa Graham** é unha illa deshabitada na rexión de Qikiqtaaluk, Nunavut, Canadá. forma parte das illas da Raíña Isabel e do arquipélago ártico canadense, está situado na Baía Noruega na costa da illa Ellesmere. Ten unha superficie de 1.378&nbsp;km², 55&nbsp;km. de longo e 40&nbsp;km de largo. Foi nomeada en 1910.

Existe unha segunda, moito máis pequena (aproximadamente 2 x 0´5&nbsp;km), Illa Graham, tamén en Nunavut, na península de Boothia. Foi nomeado en 1966.

## Notas
## Véxase tamén
### Outros artigos
* Illas da Raíña Isabel

### Ligazóns externas
* Graham Island in the Atlas of Canada - Toporama; Natural Resources Canada
* Graham Island in the Atlas of Canada - Toporama; Natural Resources Canada (the smaller one)
Aeroporto de Örnsköldsvik

O **aeroporto de Örnsköldsvik** (IATA: **OER**, ICAO: **ESNO**) é un aeroporto rexional sueco situado a 24&nbsp;km ao nordés da cidade de Örnsköldsvik. No ano 2016 paaron polas súas instalacións un total de 76 178 pasaxeiros.

## Aeroliñas e destinos
## Notas
Soiuz 17

**Soiuz 17** foi unha misión espacial tripulada soviética lanzada o 10 de xaneiro de 1975 mediante un foguete Soiuz 11A511 desde o cosmódromo de Baikonur.

## Características 
Soiuz 17, cos cosmonautas Georgi Grechko e Aleksei Gubarev a bordo, foi lanzada para ser a primeira nave en acoplarse á nova estación espacial Saliut 4. Volveu a terra despois de case 30 días en órbita, aterrando a case 110&nbsp;km ao nordeste de Astana (Kazakhstán) o 9 de febreiro de 1975 ás 11:03 GMT.

## Véxase tamén 
### Outros artigos 
*Soiuz 11A511
*Saliut 3
*Soiuz 10
*Soiuz 11
*Soiuz 12
*Soiuz 13
*Soiuz 14
*Soiuz 15
*Soiuz 16

## Notas
Soiuz 18-1

**Soiuz 18-1**, denominada así a posteriori, foi unha misión espacial tripulada soviética lanzada o 5 de abril de 1975 mediante un foguete Soiuz 11A511 desde o cosmódromo de Baikonur.

## Características 
Soiuz 18-1 estaba tripulada por Vasili Lazarev e Oleg Grigorievich Makarov. A engalaxe tivo lugar de maneira normal, pero despois da separación da segunda etapa a terceira etapa non se acendeu. O control de terra activou a torre de escape do foguete cando este se atopaba a 192&nbsp;km de altura, separando a cápsula tripulada do resto do foguete e sometendo os dous cosmonautas a unha aceleración de máis de 20 G. A cápsula acabou aterrando de maneira accidentada nos montes Altai, cerca da fronteira con China, rodando por unha ladeira e sendo detida por arbustos pouco antes dun precipicio. Os cosmonautas temeron estar no lado chinés da fronteira, pero tras unhas horas foron atopados e asistidos por xente do lugar falando en ruso antes da chegada do equipo de rescate. Lazarev sufriu feridas internas debido á alta aceleración e á rodaxe da cápsula e nunca máis volveu voar ao espazo.

## Véxase tamén 
### Outros artigos 
*Soiuz 11A511
*Saliut 3
*Soiuz 10
*Soiuz 11
*Soiuz 12
*Soiuz 13
*Soiuz 14
*Soiuz 15
*Soiuz 16
*Soiuz 17
*Soiuz 18

## Notas
Manuel Escariz Bugallo

**Manuel Escariz Bugallo**, nado en Caldas de Reis cara a 1905 e finado na Coruña o 13 de agosto de 1936, foi un político galego.

## Traxectoria 
Militante do Partido Comunista de España, presentouse ás eleccións de novembro de 1933 integrado na Candidatura de la Juventud Republicana co seu camarada Gumersindo Montero. Foi detido en abril de 1934 pola colocación de carteis subversivos. Foi apoderado da Fronte Popular nas eleccións de febreiro de 1936. Co golpe de Estado do 18 de xullo de 1936 foi un dos defensores da República, estivo apostado no Cine París o 20 de xullo. Foi detido e asasinado na Coruña. Foi soterrado nunha fosa común do cemiterio de Santo Amaro con Manuel Carrera Miragaya, Luis Barrio Rey, Emilio de la Iglesia Rey e Francisco Raña Boquete.

## Notas 
## Véxase tamén 
### Ligazóns externas 
* Ficha en Memoria da Coruña
Aeroporto de Ronneby

O **aeroporto de Ronneby** (IATA: **RNB**,&nbsp;ICAO: **ESDF**) é un aeroporto sueco situado a uns 4&nbsp;km da cidade de Ronneby e a uns 30&nbsp;km de Karlshamn e Karlskrona, no sur do país. É o sexto aeroporto 15º aeroporto máis concorrido de Suecia, con 231 562 pasaxeiros no ano 2016.

## Aeroliñas e destinos 
## Notas
Aeroporto de Skellefteå

O **aeroporto de Skellefteå** (IATA: **SFT**,&nbsp;ICAO: **ESNS**) é un aeroporto sueco situado a uns 17&nbsp;km da cidade de Skellefteå. Atópase entre os dez primeiros aeroportos de suecia en termos de voos domésticos. No ano 2016 pasaron polas súas instalacións un total de 280 926 pasaxeiros.

## Aeroliñas e destinos 
## Notas
Lingua iupik de Siberia

A **lingua iupik de Siberia**, tamén coñecido como **iupik do estreito de Bering** ou ** yuit** é unha lingua esquimó-aleutiana da familia iupik falada polo pobo iupik de Siberia. É falada ó longo da costa da península de Chukotka, en Rusia, e nas vilas de Savoonga e Gambell na Illa St. Lawrence de Alasca.

En Alasca, unhas 1&nbsp;050 persoas falan a lingua sobre unha poboación de 1&nbsp;100. En Rusia, arredor de 300 persoas sobre unha poboación de 1&nbsp;500 falan a lingua. O iupik de Siberia está clasificado como definitivamente en perigo polo Libro Vermello das Linguas Ameazadas da UNESCO.

## Notas 
## Véxase tamén 
### Bibliografía 
* Badten, Linda Womkon, Vera Oovi Kaneshiro, Marie Oovi, e Steven A. Jacobson. *A Dictionary of the St. Lawrence Island/Siberian Yupik Eskimo Language*. Fairbanks: Alaska Native Language Center, College of Liberal Arts, University of Alaska, Fairbanks, 1987. 
* Bass, Willard P., Edward A. Tennant, e Sharon Pungowiyi Satre. *Test of Oral Language Dominance Siberian Yupik-English*. Albuquerque, N.M.: Southwest Research Associates, 1973.
Pobo naukan

Os **naukan**, tamén coñecidos como **naukanski**, son un pobo indíxena esquimó que habita na costa da península de Chukotka, en Rusia. Unhas 70 persoas falan a lingua naukan, a súa lingua nativa esquimó-aleutiana da familia iupik. Moitos membros do pobo falan a lingua chukchi.

## Notas 
## Véxase tamén 
### Ligazóns externas 
* Vila naukan abandonada na Península Dezhnev, Siberia, galería de fotos
Pobo iupik de Siberia

Os **iupik de Siberia**, tamén chamados polo seu nome ancestral **yuits**, son un pobo indíxena esquimó que habita na costa da península de Chukotka, en Rusia e na illa de St. Lawrence, en Alasca. Falan a lingua iupik de Siberia, unha lingua iupik da familia de linguas esquimó-aleutianas.

O nome *yuit* (юит, plural: юиты) foilles oficialmente asignado en 1931, nun breve período de apoio ás culturas indíxenas da Unión Soviética. O seu autónimo é *yupighyt* (йупигыт) significa "pobo verdadeiro".

## Notas 
## Véxase tamén 
### Bibliografía 
* Krupnik, Igor, and Nikolay Vakhtin. 1997. "Indigenous Knowledge in Modern Culture: Siberian Yupik Ecological Legacy in Transition". *Arctic Anthropology*. 34, no. 1: 236.
Lingua naukan

A **lingua naukan** é unha lingua esquimó-aleutiana falada por preto de 70 persoas do pobo naukan (*нывуӄаӷмит*) na península de Chukotka. É unha das catro linguas iupik, xunto co iupik de Siberia, o iupik de Alasca central e o alutiiq. O naukan está clasificado como en perigo crítico polo Libro Vermello das Linguas Ameazadas da UNESCO.

Linguisticamente, é unha fala intermedia entre o iupik de Siberia e o iupik de Alasca.

## Notas 
## Véxase tamén 
### Bibliografía 
* 
*
Maleficent (filme)

***Maleficent*** é un filme estadounidense de fantasía negra dirixido por Robert Stromberg que se estreou no 2014. O guión foi escrito por Linda Woolverton e está protagonizado por Angelina Jolie, que interpreta o papel principal, xunto con Sharlto Copley, Elle Fanning, Sam Riley, Imelda Staunton, Juno Temple e Lesley Manville. Está vagamente baseado no conto de Charles Perrault *A Bela Dormente* e está inspirado no filme animado de Walt Disney *Sleeping Beauty*. O filme conta a historia dende a perspectiva de Maleficent, a principal antagonista, e representa a súa conflitiva relación coa princesa e o rei dun reino corrupto.

## Personaxes 
* Angelina Jolie como Maleficent
** Isobelle Molloy como Maleficent de nena
** Ella Purnell como Maleficent adolescente
* Sharlto Copley como Rei Stefan
** Michael Higgins como Stefan de neno
** Jackson Bews como Stefan adolescente
* Elle Fanning como Aurora, A Bela Dormente
** Vivienne Jolie-Pitt como Aurora de bebé
**Eleanor Worthington Cox como Aurora preadolescente
** Janet McTeer como Aurora/Narradora
* Sam Riley como Diaval
* Lesley Manville como Flittle
* Kenneth Cranham como Rei Henry
* Hannah New como Raíña Leila

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Lingua sirenik

A **lingua sirenik** é unha lingua esquimó-aleutiana extinta. Foi falada spoken na vila de Sireniki (Сиреники) na península de Chukotka, no Okrug autónomo de Chukotka, Rusia. A substitución lingüística foi un proceso longo que rematou coa extinción total da lingua. En xaneiro de 1997, a derradeira falante nativa, unha muller falada Vyie (Valentina Wye) (), morreu. O sirenik está clasificado como extinto polo Libro Vermello das Linguas Ameazadas da UNESCO Dende a súa extinción, tódolos membros do pobo sirenik falan iupik de Siberia ou ruso.

## Notas
Aeroporto de Split

O **aeroporto de Split** (IATA: **SPU**, ICAO: **LDSP**), tamén coñecido como Resnik Airport (Zračna luka Resnik), é un aeroporto intenacional croata que serve a Split. Está situado a 24&nbsp;km ao oeste da cidade, na vila de Kaštela.

En 2016 foi o segundo aeroporto máis concorrido de Croacia tras o aeroporto de Zagreb, pasando polas súas instalacións 2,3 millóns de pasaxeiros ese ano. É un importante centro de conexións para Croatia Airlines, ofrecendo voos a cidades europeas como Atenas, Frankfurt, Londres ou París. É un gran destino para voos de lecer durante a tempada de verán en Europa.

## Aeroliñas e destinos
### Voos regulares
### Voos chárter
## Notas
Izquierda Dinástica

**Izquierda Dinástica** foi un partido político español fundado en 1881. As súas orixes débense, por unha banda ás diverxencias entre os partidos republicanos progresistas (o de Castelar ou o de Martos) e, por outra, a decepción fronte ás políticas de Sagasta. Ideoloxicamente considérase un partido liberal, aínda que máis progresista que o Partido Fusionista, e monárquico. Contaba cun periódico do mesmo nome.

## Fundación e reunión dos elementos progresistas 
O partido foi proposto o 10 de outubro de 1881 na Academia de Medicamento aínda que até 1883 non concluíu o seu proceso de formación. Presidíao Segismundo Moret que nunha notificación ao Congreso sobre a existencia do novo partido, declaraba seguir os principios da Constitución de 1869, aínda que aceptando a monarquía de Afonso XII. Moret establece contactos en primeiro lugar con Martos (e os seus progresistas-democráticos) e Montero Ríos para que se unan ao bando monárquico. Conseguiu que o primeiro aconsellara publicamente aos seus seguidores a unión unirse o partido, acordándose a integración dos progresistas-democráticos de Martos en novembro de 1882, aínda que o propio Martos se  manteña afastado da monarquía.

Ao mesmo tempo elixiuse como novo xefe do partido a Francisco Serrano Domínguez.&nbsp;Serrano realizou en decembro do mesmo ano un discurso conciliador coa monarquía, pero deixando claro que eran partidarios dunha revisión constitucional.&nbsp;A organización del partido rematou en maio de 1883 coa formación dun directorio formado por&nbsp;José López Domínguez,&nbsp;Moret,&nbsp;Becerra&nbsp;e Montero Ríos, ademais da xefatura de Serrano.&nbsp;En todo caso, a actividade do partido limitouse a pouco máis cás súas intervencións parlamentarias.

## Formación de goberno, divisións internas e unión cos fusionistas 
A crise do goberno Sagasta permitiu o acceso á presidencia do goberno ao membro de Izquierda Dinástica, José de Posada Herrera co apoio dos fusionistas de Sagasta que querían evitar o acceso ao poder dos conservadores. No goberno incluíronse aos principais dirixentes do partido, como Moret en Gobernación.

Con todo, o goberno liberal de Posada Herrera só durou tres meses e o poder volverá ao conservador Cánovas que convocará inmediatamente eleccións que se celebran en abril de 1884. Nelas, os liberais obtiveron unha minoría moi escasa. A pesar de que Izquierda Dinástica superou lixeiramente aos fusionistas, a división interna pola falta dun programa claro empezou a afectar á marcha do partido. Así Moret uniuse a Sagasta.

## Notas 
## Véxase tamén 
### Bibliografía 
* Artola, M. Partidos e programas políticos (1808 - 1936). *Tomo* I. (1974). Madrid: Editorial Aguilar. ISBN 84-03-12057-5
Aeroporto de Arvidsjaur

O **aeroporto de Arvidsjaur** (IATA: **AJR**, ICAO: **ESNX**) é un aeroporto sueco situado a 13&nbsp;km da cidade de Arvidsjaur, no norte do país. No ano 2016 utilizaron o aeroporto un total de 56 940 pasaxeiros.

A súa pista e máis longa que a da meirande parte de aeroportos suecos da súa zona, o que lle permite a aterraxe de avións dun tamaño maior. Esta foi unha das razóns principais polas que a rexión se converteu nun importante centro de probas de coches en inverno. que agora é unha parte importante da economía local.

## Aeroliñas e destinos 
## Notas
Aeroporto de Hagfors

O **aeroporto de Hagfors** (IATA: **HFS**, ICAO: **ESOH**) é un aeroporto rexional sueco situado preto da cidade de Hagfors, no condado de Värmland. No ano 2016 pasaron polo aeroporto un total de 2 865 pasaxeiros.

## Aeroliñas e destinos 
## Notas
Sombra do aire na herba

***Sombra do aire na herba*** é un libro de corenta e dous poemas do lugués Luís Pimentel (1895-1958), no que aparece a súa obra fundamental. Publicouse postumamente, en 1959, pola Editorial Galaxia, ao ano seguinte do pasamento do autor.

## Contido 
O texto ten un prólogo de Celestino Fernández de la Vega, amigo de Pimentel, e inclúe *Triscos*, un opúsculo de oito poesías publicado en 1950 na Colección Benito Soto.

: Mañá da miña rúa
: ¿Tu que sabes...?
: O bosque
: Paseo 
: Pantomima
: Nouturno
: Galicia
: A poesía é o gran milagre do mundo
: A Rosalía 
: Outono
: Vrao
: Inverno
: Marzo
: Interior
: Domingo
: Nouturno
: Nouturno
: Quero cantar sin gaita
: O día malo
: Canción das tres cucharas
: Primera comunión
: Os nenos
: O nome
: Nouturno (Plaza do Campo)
: Outra vez Rosalía
: Enterro do neno probe
: Inverno na miña vila
: Paseos
: Consello
: Oración e gabanza dos nosos pés
: Xogo ruín
: Paisaxe sin historia
: Forasteiro
: ¡Si ti vises esta tarde!
: Oración incompleta
: O meu refuxio
: Si eu souper
: Non te atopo endexamais
: Solpores da miña vila
: Marcha fúnebre pra Rosalía
: Outra vez
: Oración derradeira

; *Triscos*
:: Fondo de espello (prologo de Ánxel Fole)
: Nai de Galicia
: Aprendiz de santo
: O primeiro mosteiro
: ¿-?
: Eco
: Cruceiro
: Canzón pra que un neno non durma
: O vals da nena probe

## Reedicións 
Entre as reedicións do libro destacan as seguintes:

* Na Colección Dombate (número 5), en 1981.
* Na Biblioteca Básica da Cultura Galega (número 38), en 1982.

* Na Biblioteca Galega 120 (número 37), en 2002.

## Notas 
## Véxase tamén 
### Bibliografía 
* 
* 
### Outros artigos 
* Surrealismo humanista
### Ligazóns externas 
* Editorial Galaxia
Aeroporto de Gällivare Lapland

O **aeroporto de Gällivare Lapland** (IATA: **GEV**, ICAO: **ESNG**) é un aeroporto rexional sueco situado a uns 7&nbsp;km ao leste da localidade de Gällivare e a uns 10 de Malmberget. No ano 2016 pasaron polas súas instalacións un total de 34 286 pasaxeiros.

## Aeroliñas e destinos
### Pasaxeiros
### Carga
## Notas
Depósito legal

O **depósito legal** é a obrigación legal feita a calquera editor de libros ou publicacións de enviar un ou máis exemplares de calquera obra impresa no país a un repositorio específico, xeralmente a súa biblioteca nacional. Esa doazón é normalmente empregada para libros e xornais, mais co avance da tecnoloxía e dos novos medios de comunicación, algúns países xa están alterando as súas lexislacións para incluír filmes, mapas e até mesmo sitios web de Internet.
## Historia
Na antigüidade, a Biblioteca de Alexandría xa tiña un sistema de depósito legal e modernamente foi Francia a que instituíu o depósito legal en 1537; Inglaterra fundou o depósito legal en 1662. Esta lei existe en varios países, como Alemaña, Brasil, España, Estados Unidos de América e Portugal. Nalgúns deses a doazón de libros ao repositorio nacional é un prerrequisito para pedidos de rexistro de números de ISBN ou para o recoñecemento de dereitos de autoría.

O número de exemplares a seren depositados poden variar, sendo xeralmente entre un e catro, mais algúns países requiren depósitos maiores, como  Polonia, que obriga ao depósito de 19 copias de calquera nova obra.

Xeralmente os órganos do goberno tamén son obrigados a obedecer a leis extras de depósito legal, o que pode obrigar os documentos públicos a seren distribuídos a un gran número de bibliotecas para acceso público.

## Notas
La Gaceta Literaria

***La Gaceta Literaria***, subtitulada ***Ibérica:americana:internacional*** e ***letras-arte-ciencia***, fundada e dirixida por Ernesto Giménez Caballero dende o 1 de xaneiro de 1927, foi unha publicación periódica cultural madrileña, a máis importante das vangardas españolas e a xeración do 27.

## Descricións 
Os primeiros meses tivo de secretario a Guillermo de Torre. cesando o 1 de maio de 1932.

Acolleu numerosas colaboracións en catalán, galego, portugués e italiano, fundamentalmente poéticas. Entre os autores galegos estaban Evaristo Correa Calderón, Eduardo Blanco Amor, Augusto María de las Casas, Luís Pimentel, Manuel Antonio, Eugenio Montes e Valentín Paz-Andrade.

Foi descrita como «unha das máis importantes no panorama cultural español e órgano de expresión e comunicación dos compoñentes da "Xeración do 27"».​

## Notas 
## Véxase tamén 
### Bibliografía 
* 
* 
*
Aeroporto de Växjö Småland

O **aeroporto de Växjö Småland** (IATA: **VXO**, ICAO: **ESMX**) é un aeroporto sueco situado a un 10&nbsp;km ao noroeste do centro da cidade de Växjö, no sueste do país. O aeroporto é propiedade do condado de Kronoberg e da cidade de Växjö. O municipio de Alvesta posúe tamén unha pequena participación. No ano 2016 pasaron polas súas instalacións un total de 172 353 pasaxeiros.

## Aeroliñas e destinos 
## Notas
Aeroporto de Rodas

O **aeroporto internacional de Rodas, Diagoras** (IATA: **RHO**, ICAO: **LGRP**) é un aeroporto grego situado na parte oeste da illa de Rodas. As súas instalacións atópanse xusto ao norte da vila de Paradisi, a uns 14&nbsp;km ao suroeste da capital, Rodas. Trátase do cuarto aeroporto máis concorrido de Grecia e no ano 2016 pasaron polas súas instalacións un total de 5 007 159 pasaxeiros.

## Aeroliñas e destinos 
## Notas
Aeroporto de Hemavan

O **aeroporto de Hemavan Tärnaby** (IATA: **HMV**, ICAO: **ESUT**) é un aeroporto rexional sueco situado en Hemavan. As vilas máis próximas son Hemavan e Tärnaby, ámbalas dúas con estacións de esquí. Atópase no municipio de Storuman, no condado de Västerbotten, o único de Suecia con dous aeroportos operando voos regulares. O outro, o aeroporto de Storuman, está pechado ao tráfico dende o ano 2010. No ano 2016 pasaron polas súas instalacións un total de 14 302 pasaxeiros.

## Airlines and destinations
## Notas
Aeroporto de Umeå

O **Aeroporto de Umeå** (IATA: **UME**, ICAO: **ESNU**) é un aeroporto sueco situado a 5,4&nbsp;km da cidade de Umeå. No ano 2016 polas súas instalacións pasaron un total de 1 057 373 pasaxeiros.

## Aeroliñas e destinos 
## Notas
Aeroporto de Trollhättan-Vänersborg

O **aeroporto de Trollhättan-Vänersborg** (IATA: **THN**, ICAO: **ESGT**) é un pequeno aeroporto rexional sueco situado ás afóras de Trollhättan. Braathens Regional Airlines (BRA) ten a súa sede corporativa nas súas instalacións. No ano 2016 pasaron polo aeroporto un total de 43 740 pasaxeiros.

## Aeroliñas e destinos
## Notas
Ice Hockey (videoxogo de 1988)

é un videoxogo de 1988 publicado e desenvolvido por Nintendo, orixinalmente para a consola Famicom Disk System. Posteriormente foi estreado en América do Norte e nalgunhas rexións PAL para Nintendo Entertainment System. No 2006, foi re-estreado para a Virtual Console de Wii no Xapón, América do Norte e algunhas rexións PAL.

*Ice Hockey* está baseado no deporte do hóckey sobre xeo, e o obxectivo do xogo é acadar máis puntos que o adversario, marcando na portería contraria antes de que remate o tempo.

## Notas 
## Véxase tamén 
### Ligazóns externas 
* *Ice Hockey* en MobyGames
AIS Airlines

**AIS Airlines** é unha aeroliña neerlandesa de voos chárter, regulares e de alugamento de avións con sede no aeroporto de Lelystad nos Países Baixos. A compañía opera unicamente avións Jetstream 32.

A compañía tamén é propietaria da escola de voo **AIS Flight Academy**, que existe dende antes da fundación da aeroliña. A escola opera oito Socata TB-9, tres Socata TB-10, unha Socata TB-20 e unha Cessna T303. Tamén opera o único simulador de Jetstream 32 certificado do mundo. Na entrada do aeroporto de Lelystad pode verse a parte da cabina de mando dun Fokker 70 pintado coas cores da aeroliña, aínda que AIS nunca operou este modelo. Aínda que Lelystad é a súa base principal a compañía non opera ningún voo dende ese aeroporto.

A aeroliña iniciou unha rápida expansión de rutas regulares principalmente dentro de Alemaña no ano 2014, facéndose con voos operados pola defunta OLT Express Germany. Cara xaneiro de 2015 AIS Airlines fíxose co control dalgunhas rutas domésticas en Suecia operadas anteriormente para Direktflyg.

## Frota 
En setembro de 2017 a frota de AIS Airlines estaba formada polos seguintes aparellos:

## Véxase tamén 
### Ligazóns externas 
* Páxina web da aeroliña

## Notas
Friday the 13th (videoxogo de 1989)

***Friday the 13th*** é un videoxogo de supervivencia e terror publicado por LJN e desenvolvido pola empresa xaponesa Japanese Atlus para Nintendo Entertainment System. É unha adaptación da franquía *Friday the 13th*.

As críticas do xogo foron moi negativas, e algúns críticos considérano un dos peores videoxogos de tódolos tempos.

## Notas 
## Véxase tamén 
### Bibliografía 
* 
* 
*
Aeroporto de Sveg

O **aeroporto de Sveg** (IATA: **EVG**, ICAO: **ESND**) é un aeroporto rexional sueco situado ao leste da vila de Sveg, no centro do país. No ano 2016 pasaron polas súas instalacións un total de 5 836 pasaxeiros.

## Aeroliñas e destinos 
## Notas
María Pérez Araújo

**María Pérez Araújo**, nada en Vigo  o 1 de agosto de 1997, é unha xogadora profesional galega de baloncesto, máis coñecida como **María Araújo**. Actualmente xoga para o Uni Girona da Liga Endesa nas posicións de ala ou ala-pivote. Foi campioa do Eurobasket 2017 sub-20 coa selección española, sendo nomeada mellor xogadora do Torneo.

## Traxectoria 
Nada en Vigo, María Araújo é filla da histórica xogadora do Real Club Celta Baloncesto Ángeles Araújo. A súa formación na canteira do Celta comezou no segundo ano de infantil, promovendo polas categorías inferiores do club vigués até o seu debut co equipo sénior na temporada 2012−13, cando debutou na LF2 con tan só 15 anos, 2 meses e 20 días, naquel entón récord de precocidade á hora de vestir a camisola celeste. No equipo da cidade olívica permaneceu durante tres campañas (2012−2015), destacando xa na súa segunda campaña cunha media de 13 puntos por encontro.

Na temporada 2015−16 asinou polo Uni Ferrol, debutando na máxima categoría. Para mellorar o seu rendemento mudou de posición, pasando de ser escolta a xogar de ala ou ala-pivote. Na súa segunda campaña en Ferrol converteuse na xogadora revelación da liga, finalizando a liga regular cunha media de 12,1 puntos, 8,9 rebotes e 13 de valoración en 35 minutos por partido. A súa achega foi vital para a clasificación do club á Copa da Raíña e a finalización no terceiro posto da liga, caendo nas semifinais ante Perfumerías Avenida. No Europeo sub-20 de 2017 celebrado en Matosinhos, no que España resultou campioa, María foi elixida como mellor xogadora do torneo (MVP) é membro do quinteto ideal.

### Clubs 
* Real Club Celta Baloncesto (LF2, 2012−2015)
* Club Universitario de Ferrol (LF, 2015−2018)
* Wisła Can-Pack Kraków (BLK, 2018−2019)
* Uni Girona CB (LF, 2019−presente)

### Palmarés 
* Ouro no Campionato Europeo sub-18 (2015)
* Ouro no Campionato Europeo sub-20 (2017)
* Prata no Campionato Mundial sub-17 (2014)
* MVP do Campionato Europeo sub-20 (2017)

## Recoñecementos 
* En 2016 recibiu o Premio á "Mellor deportista promesa" da Asociación de Mulleres Deportistas Galegas (MUDEGA) no marco da IV Gala do Deporte Feminino Galego.
* En 2018 recibiu o Premio á "Mellor deportista" da Asociación de Mulleres Deportistas Galegas (MUDEGA) no marco da VI Gala do Deporte Feminino Galego.

## Notas 
## Véxase tamén 
### Ligazóns externas 
* Ficha en feb.es
Claudia Amengual

**Claudia Amengual Puceiro**, nada en Montevideo o 7 de xaneiro de 1969, é unha escritora, profesora, ensaísta e tradutora uruguaia.

## Obras
**Juliana y los libros*, 2020
**El lugar inalcanzable*, 2018
**Viajar y escribir: nueve destinos que inspiran*, 2017 (ensaio)
**Una mirada al periodismo cultural: Jaime Clara y "Sábado Sarandí"*, 2016 (ensaio)
**Cartagena*, 2015
**Rara avis. Vida y obra de Susana Soca*, 2012
**Falsas ventanas*, 2011
**Más que una sombra*, 2007  
**Desde las cenizas*, 2005 
**El vendedor de escobas*, 2002  
**La rosa de Jericó*, 2000

## Premios 
* Premio Sor Juana Inés de la Cruz por *Desde las cenizas*.
## Notas
Aeroporto de Torsby

O **aeroporto de Torsby** (IATA: **TYF**, ICAO: **ESST**) é un aeroporto rexional sueco situado ao norte da vila de Torsby, no condado de Värmland. No ano 2016 pasaron polo aeroporto un total de 3 642pasaxeiros.

## Aeroliñas e destinos 
## Notas
Aeroporto de Copenhague-Kastrup

O **aeroporto de Copenhague-Kastrup** (IATA: **CPH**, ICAO: **EKCH**) é o principal aeroporto internacional que serve a Copenhague, á toda a illa de Selandia, á rexión de Øresund e a unha gran parte do sur de Suecia. É o aeroporto máis grande dos países nórdicos con 29 millóns de pasaxeiros no ano 2016 e un dos aeroportos internacionais máis antigos de Europa. É o terceiro máis concorrido do norte do continente e o máis usado para viaxes internacionais de Escandinavia.

O aeroporto está situado na illa de Amager, a 8&nbsp;km ao sur do centro da cidade de Copenhague e ao 24 ao oeste de Malmö a travñes da ponte de Øresund. As súas instalacións cobren unha área de 11,8 quilómetros cadrados. A meirande parte do aeroporto atópase localizado no municipio de Tårnby, cunha pequena parte na cidade de Dragør.

O aeroporto é o principal centro de conexións dos tres que ten Scandinavian Airlines e tamén é unha base para Thomas Cook Airlines Scandinavia e Norwegian Air Shuttle. Dende Kastrup unhas 60 aeroliñas realizan voos reagulares e o aeroporto ten unha capacidade máxima de 83 operacións por hora, contando con 108 zonas de estacionamento, tanto remotas como a través de pasarela. A diferenza doutros aeroportos escandinavos, a meirande parte dos seus pasaxeiros son internacionais. No ano 2015 o 6,1% dos pasaxeiros viaxaron a outro aeroporto danés, o 83,5% a outro aeroporto europeo, e o 10,4% foron pasaxeiros intercontinentais. O aeroporto é propiedade de Københavns Lufthavne, que tamén opera o aeroporto de Roskilde.

O aeroporto de Copenhague foi chamado orixinalmente **aeroporto de Kastrup**, xa que se atopa situado na pequena cidade do mesmo nome, agora parte do municipio de Tårnby. O seu nome formal segue a ser **aeroporto de Copenhague, Kastrup**, para distinguilo do de Roskilde, que ten como nome formal *aeroporto de Copenhague, Roskilde*.

## Aeroliñas e destinos 
### Pasaxeiros 
### Carga 
## Notas
Soiuz 19

**Soiuz 19** foi unha misión espacial tripulada soviética lanzada o 15 de xullo de 1975 mediante un foguete Soiuz U desde o cosmódromo de Baikonur.

## Características 
Soiuz 19, cos cosmonautas Aleksei Leonov e Valeri Kubasov a bordo, foi lanzada para acoplarse a unha cápsula Apolo estadounidense ocupada polos astronautas Vance Brand, Deke Slayton e Tom Stafford no marco do Proxecto de probas Apollo-Soiuz (*ASTP* pola súa sigla en inglés). ASTP foi o primeiro acoplamento en órbita de dúas naves de nacións distintas e unha mostra do achegamento entre as dúas potencias rivais. A nave Apolo foi lanzada unhas horas despois de que o fixera a Soiuz  19.

As naves atopáronse no espazo e acopláronse o 17 de xullo. As tripulacións pasaron dunha nave a outra e levaron a cabo diversas actividades, entre elas conceder entrevistas a radios e televisións. As naves separáronse despois de 44 horas acopladas para facer algúns experimentos e volveron unirse durante tres horas máis, despois das cales as naves separáronse definitivamente. A Soiuz  19 volveu a terra despois de case 6 días en órbita, aterrando a 87&nbsp;km ao nordeste de Arkalyk (Kazakhstán) o 21 de xullo de 1975 ás 10:51 GMT.

## Véxase tamén 
### Outros artigos 
*Soiuz U

## Notas
Jesús Garrote Nogueira

**Juan Jesús Garrote Nogueira**, nado cara a 1882 e finado en Nigrán o 23 de setembro de 1936, foi un sindicalista e político galego.

## Traxectoria 
Camareiro marítimo e militante do movemento obreiro dende 1898, foi encarcerado en varias ocasións. Foi fundador da Federación Juvenil Socialista en 1903. Militou no PSOE como membro da corrente terceirista. Foi elixido presidente da sociedade de xastres de Vigo afecta á UGT en maio de 1915. Logo da escisión do PSOE, traballo na organización do PCE en Galicia. Dende 1924 foi secretario de organización e secretario político do raio comunista de Vigo. Participou no pleno do PCE de Pamplona en 1929. Formou parte da candidatura comunista ás eleccións a Cortes Constituíntes de 1931 pola provincia da Coruña encabezada por José Silva Martínez. Veciño de Vigo. Volveu ser candidato comunista nas eleccións a Cortes de 1933 pola provincia de Pontevedra. Participou en mitins da campaña pro-estatuto na Estrada en xuño de 1936. Logo do golpe de Estado do 18 de xullo de 1936 estivo agochado, pero foi detido o 22 de setembro. Esa mesma noite foi paseado nas Santinas (Nigrán), no km 48,8 da estrada Pontevedra-Camposancos.

## Notas 
## Véxase tamén 
### Bibliografía 
*
Soiuz 21

**Soiuz 21** foi unha misión espacial tripulada soviética lanzada o 6 de xullo de 1976 mediante un foguete Soiuz 11A511 desde o cosmódromo de Baikonur.

## Características 
Soiuz 21, cos cosmonautas Boris Volinov e Vitali Zholobov a bordo, foi lanzada para acoplarse á estación espacial militar Saliut 5. Os cosmonautas tiveron que facer o acoplamento a man ao fallar o sistema automático Igla. Tras case dous meses a bordo os dous tripulantes solicitaron o regreso a terra debido á mala condición física e psicolóxica do enxeñeiro Zholobov, que sufriu mareo espacial de maneira continua durante todo o voo. Máis tarde determinouse que ámbolos dous cosmonautas sufriran problemas psicolóxicos en órbita, non seguiran a súa rutina de exercicios físicos para manterse en forma e desenvolveron desexos irracionais de regresar a terra. Especulouse coa posibilidad de que o aire da estación fora contaminado con algunha substancia tóxica.

A Soiuz  21 volveu a terra despois de case 50 días en órbita, aterrando a 200&nbsp;km ao suroeste de Kokchetav o 25 de agosto de 1976 ás 18:33 GMT.

## Véxase tamén 
### Outros artigos 
*Soiuz 11A511
*Soiuz 23
*Soiuz 24
*Saliut 5

## Notas
Aeroporto de Sundsvall-Timrå

O **aeroporto de Sundsvall-Timrå** (IATA: **SDL**, ICAO: **ESNN**) é un aeroporto sueco situado a 21&nbsp;km ao norte da cidade de Sundsvall, a 8&nbsp;km ao leste de Timrå e a 32&nbsp;km ao sur de Härnösand. Tamén é coñecido polo nome de **Midlanda**, pola súa céntrica localización en Suecia. Anteriormente era coñecido como **aeroporto de Sundsvall–Härnösand** ata que os municipios de Sundsvall e Timrå se converteron nos seus donos ao mercarllo a Swedavia o 13 de xuño de 2013. O aeroporto de Sundsvall–Timrå é o 11º máis concorrido do país, pasando no ano 2016 un total de 280 077 pasaxeiros polas súas instalacións.

## Aeroliñas e destinos
## Notas
Upaon-Açu

**Upaon-Açu** é unha illa brasileira no estado do Maranhão, cunha superficie de 1.410´015&nbsp;km². Forma parte do Arquipélago do Golfo Maranhense e é nela que se atopa a capital do Estado, San Luís de Maranhão.

O nome Upaon-Açu déronllo os tupinambas e significa "illa grande". Tamén foi chamada **illa de São Luís**. A denominación indíxena foi restabelecida pola constitución do Estado do Maranhão: *Art. 8º - A cidade de São Luís, na illa de Upaon-Açu, é a capital do Estado.*

São Luís, xunto con Florianópolis e Vitória, son as capitais brasileiras que se encontran en illas, sendo São Luís a única con superficie totalmente comprendida nunha illa.

Alén de São Luís, localízanse na illa os municipios de Raposa, São José de Ribamar e Paço do Lumiar, que forman a Rexión Metropolitana de São Luís. Tamén na illa se localiza o Porto de Itaqui e o da Punta da Madeira, por onde son transportados principalmente ferro, cobre e bauxita extraídos de Carajás.

## Notas
## Véxase tamén
The Flintstones: The Rescue of Dino & Hoppy

é un videoxogo de plataformas de 1991 desenvolvido por Taito para a consola Nintendo Entertainment System. Baséase na serie de animación *Os Picapedra*. Taito lanzou posteriormente outro videoxogo dos *Picapedra* para NES titulado *The Flintstones: Surprise at Dinosaur Peak*.

## Notas 
## Véxase tamén 
### Ligazóns externas 
* *The Flintstones: The Rescue of Dino & Hoppy* en MobyGames
The Flintstones (videoxogo de 1993)

é un videoxogo de plataformas 2D baseado na serie de televisión *Os Picapedra*. Foi desenvolvido por Taito Corporation e estreado en 1993 exclusivamente para Sega Mega Drive/Genesis. O xogo foi distribuído por Taito en América do Norte e o Xapón, mentres que Sega distribuíu o xogo en Europa.

## Notas 
## Véxase tamén 
### Ligazóns externas 
* *The Flintstones* en MobyGames
Jane the Virgin

***Jane the Virgin*** é unha serie de televisión estadounidense satírica e de comedia romántica desenvolvida por Jennie Snyder Urman, que se estreou na canle The CW o 13 de outubro de 2014. Está vagamente baseada na telenovela venezolana *Juana la virgen*, creada por Perla Farías. Está protagonizada por Gina Rodriguez.

## Sinopse 
Jane Villanueva (Gina Rodriguez), unha moza latina virxe, traballadora e relixiosa, que queda embarazada despois de ser inseminada artificialmente por accidente. A serie parodia tópicos usados acotío nas telenovelas latinas.

## Notas 
## Véxase tamén 
### Ligazóns externas 
* Páxina oficial 
*